cyanic-selkie/wikianc huggingface dataset:
சென்றம்பாக்கம்
சிற்றூர்கள்
சென்றம்பாக்கம் வருவாய் கிராமத்தில் அமைந்துள்ள சிற்றூர்கள்
சான்றுகள்
பகுப்பு:சென்னை பகுப்பு:சென்னை சுற்றுப் பகுதிகள் பகுப்பு:சென்னை மாவட்டம்
மாக்தலேனா மோசி
மாக்தலேனா ரூத் மோசி (Magdalena Ruth Moshi) (பிறப்பு" 1990 நவம்பர் 30) இவர் ஓர் தன்சானிய நீச்சல் வீரராவார். 2012 கோடைகால ஒலிம்பிக்கில், பெண்கள் 100 மீட்டர் பிரீஸ்டைலில் போட்டியிட்டு, ஒட்டுமொத்தமாக 45 வது இடத்தைப் பிடித்து, அரையிறுதிக்கு தகுதி பெறத் தவறிவிட்டார். இவர் 2016 கோடைகால ஒலிம்பிக்கில் 50 மீ பிரீஸ்டைல் போட்டியில் பங்கேற்று, 91 போட்டியாளர்களில் 67 வது இடத்தைப் பிடித்தார். ( 29.44 வினாடிகளில்)
சுன்னாகம் நிலத்தடி நீர் மாசடைவு
மாசடைவுக்கான காரணம்
சுன்னாகம் பகுதியில் இயங்கி வந்த எண்ணெய் எரிபொருட்கள் ஊடான மின் உற்பத்தி நிலையம் ஒன்றின் கழிவு எண்ணெய் பாதுகாப்பற்ற விதத்தில் நிலத்தில் விடப்பட்டதன் விளைவாகவே இக்கேடு ஏற்பட்டுள்ளதாக அப்பகுதி மக்களும் நிபுணர்களும் கருதுகிறார்கள். . இலங்கையில் உள்நாட்டுப் போர் நிலவிய காலத்தில் தரைவழியாக மின்சாரம் வழங்கப்பட முடியாத நிலையில் யாழ்ப்பாணக் குடாநாட்டுக்கான மின்வழங்கலுக்காக இந்த எண்ணெய் எரிபோருள் மின் வலு நிலையம் உருவாக்கப்பட்டது. இந்நிலையம் உள்நாட்டுப் போர் முடிவடைந்த பின்னரும் தொடர்ச்சியாக இயங்கி வந்தது. தற்போது "நோர்தேர்ன் பவர்" (Northern Power Company (Private) Limited) எனும் நிறுவனத்தினால் 2007ம் ஆண்டில் இருந்து இயக்கப்பட்டுவந்த இந்நிலையம் மின்வலுத்துறை அமைச்சரின் ஆணைக்கமைய அந்த நிறுவனத்திடமிருந்து மின்சக்தியை இலங்கை மின்சார சபை அகதள்வனவு செய்யப்படுவது நிறுத்தப்பட்டு, விசேட நிபுணர் குழு ஆய்வுகளை ஆரம்பித்துள்ளனர். .
மாக்தலேனா மோசி
இவர் 2014 பொதுநலவாய விளையாட்டுப் போட்டிகளில் 50 மற்றும் 100 மீட்டர் பிரீஸ்டைலில் போட்டியிட்டார்.
சுன்னாகம் நிலத்தடி நீர் மாசடைவு
மாசடைவுக்கான காரணம்
நோர்தன்பவர் நிறுவனம் தன்மீதான இக் குற்றச்சாட்டைத் தொடர்ந்தும் மறுத்துவருகிறது .இந்நிறுவனம் பொதுப்பட்டியலிடப்பட்ட MTD Walkers Group கம்பனிக்குரிய ஓர் இணை நிறுவனமாகும்.
மாக்தலேனா மோசி
தனிப்பட்ட வாழ்க்கை
இவர் 2010 ஆம் ஆண்டில் தெற்கு ஆஸ்திரேலியாவில் அடிலெய்டுக்கு குடிபெயர்ந்தார். அடிலெய்ட் பல்கலைக்கழகத்தில் சுகாதார அறிவியல் படிப்பதற்காகவும், 2016 ஒலிம்பிக் போட்டிகளுக்குத் தயாராகவும், அதே நேரத்தில் மருத்துவத்தில் உயர்கல்வியையும் முடிக்கவும் அங்கு சென்றார். உடலியல் அல்லது பொது சுகாதாரத்தில் பணியாற்ற தன்சானியா திரும்புவதாக இவர் நம்புகிறார்.
சுன்னாகம் நிலத்தடி நீர் மாசடைவு
மாசடைவுக்கான காரணம்
நோதர்ன்பவர் நிறுவனத்தினர் வெளியிட்டுள்ள மறுப்பறிக்கையில், அந்நிறுவனம் 2007 இல் இம்மின்நிலையத்தைப் பொறுப்பேற்க முன்னர் கழிவு எண்ணெய் நிரம்பிய குளம் ஒன்று இப்பகுதியில் காணப்பட்டதாகவும், அக்குளம் பற்றித் தமக்கு எதுவும் தெரியாதென்றும் தெரிவித்துள்ளனர். இக் கழிவு எண்ணெய்க் குளம் இருந்தமைக்குச் சான்றாக கூகிள் ஏர்த் மூலம் பெறப்பட்ட செய்மதிப்படங்களை நீதிமன்றத்தில் தாம் வழங்கியுள்ளதாகவும் அவ்வறிக்கையில் அவர்கள் மேலும் தெரிவித்துள்ளனர். 2007 இற்கு முன்னர் இம்மின்நிலையம் அக்கிரிக்கோ என்ற தனியார் கம்பனியினாலும், இலங்கை மின்சார சபையினால் நடத்தப்பட்டுவந்தது.
மாக்தலேனா மோசி
குறிப்புகள்
பகுப்பு:வாழும் நபர்கள் பகுப்பு:1990 பிறப்புகள்
சுன்னாகம் நிலத்தடி நீர் மாசடைவு
பாதிக்கப்பட்டுள்ள பிரதேசங்கள்
இதுவரை அடையாளங்காணப்பட்ட இடங்கள் வருமாறு:
பீகார் மற்றும் ஒரிசா மாகாணம்
பீகார் மற்றும் ஒரிசா மாகாணம் (Bihar and Orissa) 1912 முதல் 1936 முடிய பிரித்தானிய இந்தியாவின் மாகாணமாக விளங்கியது. இம்மாகாணம் தற்கால பீகார் மற்றும் ஒரிசா மற்றும் ஜார்கண்ட் மாநிலங்களை உள்ளடக்கியது. 1912-க்கு முன்னர் இம்மாகாணப் பகுதிகள் வங்காள மாகாணத்தின் பகுதியாக இருந்தது. 22 மார்ச், 1912 அன்று வங்காள மாகாணத்தின் பகுதிகளைக் கொண்டு, பீகார் மற்றும் ஒரிசா மாகாணம் நிறுவப்பட்டது. 1 ஏப்ரல் 1936 அன்று பீகார் மற்றும் ஒரிசா மாகாணம், பீகார் மாகாணம் மற்றும் ஒரிசா மாகாணம் என இரண்டாகப் பிரிக்கப்பட்டது.
வெளி இணைப்புகள்
பகுப்பு:பிரித்தானிய இந்தியாவின் மாகாணங்கள் பகுப்பு:பீகார் வரலாறு பகுப்பு:பிரித்தானிய இந்தியா
ஆபிரகாம் பண்டிதர்
ராவ் சாகேப் ஆபிரகாம் பண்டிதர் (Abraham Pandithar) ஆகத்து 2, 1859 - 1919 ) புகழ்பெற்ற தமிழிசைக் கலைஞர், சித்த மருத்துவர் மற்றும் தமிழ் கிறித்தவ கவிஞர். ஆரம்ப காலத்தில் ஆசிரியராகப் பணியாற்றிய ஆபிரகாம் பண்டிதர், பின் தமிழ் இலக்கியத்திலும், தமிழ் மருத்துவத்திலும் கொண்ட ஆர்வத்தினால், முழுநேர மருத்துவராகப் பயிற்சி பெற்றுப் பணியாற்றலானார். ஆபிரகாம் பண்டிதர் தமிழிசைக்கு ஆற்றிய பணி சிறப்பானது.
பழந்தமிழ் இலக்கியங்களில் தமிழிசையை ஆய்ந்த ஆபிரகாம் பண்டிதரின் ஆராய்ச்சி நூலான கருணாமிர்த சாகரத் திரட்டு, தமிழ் இசை வரலாறு, தமிழ் மருத்துவம், இசையாளர்கள் பற்றிய ஒரு கலைக்களஞ்சியமாக நோக்கப்படுகிறது. இரண்டு பாகங்களாக வெளி வந்த இந்நூலில், மிகவும் அறியப்படாத பல தமிழிசை இராகங்கள் ஆராயப்பட்டு சுமார் 95 பாடல்கள் வெளியிடப்பட்டன. அத்தனையையும் எழுதியவர் ஆபிரகாம் பண்டிதரே. ஒவ்வொன்றுக்கும் அவரே இசையமைத்து அவற்றின் சுவரங்களையும் வெளியிட்டார். ஆயிரத்து இருநூறுக்கும் அதிகமான பக்கங்கள் கொண்டது அந்நூல். இசையின் வரலாறு, அறிவியல், இலக்கியம், இசை வாணர்கள் பற்றி விரிவாகவும் நுட்பமாகவும் அஃது அலசுகிறது. இசை பற்றிய கலைக்களஞ்சியமாக அதைச் சொல்லலாம்.
இளமை
ஆபிரகாம் பண்டிதர் அவர்கள், 1859-ஆம் ஆண்டு ஆகஸ்டு 2-ஆம் நாள் தென்காசி மாவட்டத்தில் உள்ள சாம்பவர் வடகரை என்ற சிற்றூரில், முத்துசாமி பண்டிதர் அவர்களுக்கும், அன்னம்மை அம்மாளுக்கும்  மகனாகப் பிறந்தார். தனது ஆரம்ப கல்வியைப் பங்களாச் சுரண்டையில் முடித்த அன்னார், திண்டுக்கல் நகரில் உள்ள CVES ஆசிரியர் பயிற்சி பள்ளியில் தன்னை தமிழ் ஆசிரியராகத் தகுதிப்படுத்திக் கொண்டார். ஆபிரகாம் பண்டிதரின் பாட்டனார் தமிழ் மருத்துவராக இருந்தமையால், தமிழாசிரியராக இருந்த பண்டிதர் மருத்துவ இலக்கியத்தில் இயற்கையாகவே ஆர்வம் கொண்டார். 1882-இல் பண்டிதர் நஞ்சங்குளத்தைச் சேர்ந்த ஞானவடிவு பொன்னம்மாள் என்பவரை 1882, திசம்பர் 27-ஆம் நாள் திருமணம் செய்து கொண்டார். பின்பு ஆபிரகாமும் அவரது துணைவியாரும் தஞ்சாவூரில் குடியேறினர்.
1886 முதல் 1890 வரை பாதிரியார் பிளேக் துரை ஆபிரகாம் பண்டிதரையும் அவர்தம் மனைவியாரையும் சீமாட்டி நேப்பியர் பெண்கள் பாடசாலையில் முறையே தமிழ்ப் பண்டிதராகவும் தலைமை ஆசிரியையாகவும் நியமித்தார். அவர்கள் கையாண்ட கல்விமுறை அனைவராலும் பாராட்டப்பட்டது.
கருணானந்த முனிவருடன் சந்திப்பு
1879-ஆம் ஆண்டு தமிழ் மருத்துவ துறையால் மூலிகை மலையாக அறியப்பட்ட தேனி மாவட்டம், சின்னமனூர் அருகே உள்ள சுருளி மலைக்கு ஆராய்ச்சிக்காகச் சென்ற பண்டிதர், தமிழ் மருத்துவத்தில் புகழ்பெற்று விளங்கிய பல வல்லுநர்களைச் சந்தித்து தனது அறிவை பெருக்கிக் கொண்டார். சுருளி மலையில் கருணானந்த முனிவர் என்று அறியப்படும் தமிழ் மருத்துவ வல்லுநரைச் சந்தித்த பண்டிதர், அவரைத் தன் குருவாக ஏற்றுக்கொண்டு அவரிடம் தமிழ் மருத்துவ முறைகளைக் கற்றார். 1890-ஆம் ஆண்டுக்குப் பின் சித்த மருந்துகளைப் பெரும்பான்மையான அளவில் தயாரித்து "கருணானந்தர் சஞ்சீவி மருந்துகள்" என்ற பெயரில் வழங்கிவந்தார்.
மருத்துவம் சார்ந்த பங்களிப்பு
ஆபிரகாம் பண்டிதர் 1899-ஆம் ஆண்டு தஞ்சாவூருக்கு அருகில் உள்ள 100 ஏக்கர் பரப்பளவு கொண்ட ஒரு நிலத்தை வாங்கி, அதற்கு "கருணானந்தபுரம்" என்று பெயரிட்டார். பொதுமக்கள் அதைப் "பண்டிதர் தோட்டம்" என்றே அழைத்தனர். அவ்விடத்தில் பல வகையான மரம் செடி கொடிகளையும் மூலிகைகளையும் மலர்களையும் பயிரிட்டார். வேளாண்துறையில் புதிய ஆய்வுகளையும் மேற்கொண்டு பரிசுகளும் பெற்றார்.
தஞ்சாவூரில் அவருடைய இல்லத்தில் பண்டிதர் "கருணாநிதி மருத்துவக் கூடம்" (Karunanidhi Medical Hall) என்றொரு பிரிவைத் தொடங்கி அங்குக் கூடிவந்த மக்களுக்கு மருத்துவ நல உதவி நல்கினார். அவர் வழங்கியகோரோசனை மாத்திரைகள் பிரபலமானவை. அவை இந்தியாவில் மட்டுமன்றி, அந்நாளைய சிலோன், பர்மா, மற்றும் ஆங்கிலேயர் வசம் இருந்த கிழக்கு ஆசிய நாடுகள் (இன்றைய சிங்கப்பூர், மலேசியா) முதலியவற்றில் அந்த மாத்திரைகளுக்கு அமோக வரவேற்பு இருந்தது.
1908, பெப்ருவரி 22-ஆம் நாள் ஆபிரகாம் பண்டிதரைச் சந்திக்க அந்நாளைய பிரித்தானிய ஆளுநரான சர் ஆர்த்டர் லாலி (Sir Arthur Lawley) என்பவரும் அவர்தம் துணைவியாரும் வந்தனர். அவர்கள் பண்டிதரின் பணிகளைப் பெரிதும் பாராட்டினர்.
1909-ஆம் ஆண்டு பிரித்தானிய இந்திய அரசு ஆபிரகாம் பண்டிதருக்கு "ராவ் சாகிப்" என்னும் பட்டம் வழங்கிச் சிறப்பித்தது. தம்மைச் சந்திக்க வந்த பிரித்தானிய ஆளுநரின் வருகையின் நினைவாகப் பண்டிதர் ஒரு பெரிய சமூகக் கூடம் கட்டி அதற்கு "லாலி சமூகக் கூடம்" (Lawley Hall) என்று பெயரிட்டுச் சிறப்பித்தார்.
1911-ஆம் ஆண்டு, பண்டிதரின் மனைவியார் காலமானார். சில மாதங்களுக்கும் பின் பண்டிதர் பாக்கியம்மாள் என்னும் பெண்மணியைத் திருமணம் செய்தார்.
தமிழிசை பங்களிப்பு
பத்தொன்பதாம் நூற்றாண்டின் முடிவில் மங்கியிருந்த தமிழ் மரபு இசையை, தமிழ் இலக்கிய அறிவுடன் புதுப்பொலிவு செய்தவர் ஆபிரகாம் பண்டிதர் என்றால் அது மிகையாகாது. தஞ்சை ஆபிரகாம் பண்டிதர் இந்திய இசை ஆராய்ச்சி மற்றும் இலக்கிய ஆராய்ச்சியின் வழியாகத் தமிழிசையே இன்று தமிழ்நாட்டிலும் இந்தியாவின் பிறபகுதிகளிலும் பல வடிவங்களில் வழங்கி வரும் இசை என்று நிரூபித்த முன்னோடி ஆய்வாளர். திண்டுக்கல் சடையாண்டி பட்டரிடம் ஆபிரகாம் பண்டிதர் இசைபயின்ற பண்டிதர், பின் தஞ்சையில் ஒரு நாதஸ்வர வித்வானிடமும் இசை கற்றார். மேலும் பல இசை கருவிகளை இசைக்கப் பயின்ற பண்டிதர், ஆர்மோனியம், வீணை, பிடில் முதலிய வாத்தியங்களில் புலமை பெற்றிருந்தார். தமிழகத்தில் தெலுங்கு மொழியை முக்கியமாகக் கொண்டு கர்நாடக சங்கீதம் என்ற பெயரில் பிரபலமாக இருக்கும் இசைமரபு உண்மையில் பழந்தமிழ் இசைமரபே என்பதை உணர்ந்த பண்டிதர் அதனை மெய்ப்பிக்கும் வகையில் பல பழந்தமிழ் இசை நூல்களைக் கற்றுணர்ந்தார். ஐரோப்பிய இசை வல்லுநரான பேராசிரியர் தஞ்சை ஏ.ஜி. பிச்சைமுத்து அவர்களின் மாணாக்கராகி மேற்கத்திய இசையையும் கற்றுத் தேர்ந்தார். தமிழ் இசையின் மேல் கொண்ட பற்றினால், 1910 முதல் 1914 வரையிலான காலகட்டத்தில் பண்டிதர் ஆறு இசை மாநாடுகளைத் தஞ்சையில் நடத்தினார். 1912-ஆம் ஆண்டு மே மாதம் 27-ஆம் நாள் தஞ்சையில் சங்கீத வித்யா மகாஜன சங்கத்தை நிறுவினார். பல்வேறு பாடகர்களையும் இசை நிபுணர்களையும் மேற்கத்திய இசை வல்லுநர்களையும் மாநாடுகளுக்கு அழைத்து விரிவாக உரையாடினார். மாநாடுகளை முழுக்க தன் சொந்த செலவில் பண்டிதர் நடத்தினார் என்பது குறிப்பிடத் தக்கது.
பல்லாண்டு தமிழிசை ஆராய்ச்சி முடிவுகளை 1917-இல் பெரும் இசை நூலாகக் கருணாமிர்த சாகரம் என்ற பெயரில் வெளியிட்டார்.இந்நூல் 1395 பக்கங்கள் உடையது. இன்றுவரை தமிழிசை ஆய்வுகளுக்கு இதுவே மூலநூலாக விளங்கி வருகிறது. பரதரின் "நாட்டிய சாஸ்திரம்", சாரங்க தேவரின் "சங்கீத இரத்தினாகாரம்" முதலிய பிற மொழி இசை நூல்களையும் சிலப்பதிகாரம், சங்க இலக்கியங்கள், கல்லாடம், தண்டியலங்காரம் முதலிய பண்டைத்தமிழ் நூல்களையும் விரிவாகக் கற்ற பண்டிதர் தன் ஆய்வுகளில் இவற்றையெல்லாம் ஆழ்ந்து பரிசீலிக்கிறார்.
சிலப்பதிகாரத்தில் இடம்பெறும் இசைகுறித்த செய்திகள் இன்றைய கருநாடக இசையில் மூல இலக்கணங்களாக இருப்பதைப் பண்டிதர் சுட்டிக் காட்டினார். இன்றைய ராகங்கள் தான் அன்று பண்களாக இருந்தன என்று சுவர ஆய்வு மூலம் நிரூபித்தார். பழந்தமிழ் இசையிலக்கணத்தில் இருந்து இராகங்களை உண்டு பண்ணும் முறை, பாடும் முறை ஆகியவற்றை ஆய்வு செய்து அறிந்து விளக்கிக் காட்டினார். அவையே இன்றும் இசையில் அடிப்படைகளாக உள்ளன.
தஞ்சை ஆபிரகாம் பண்டிதர், தமிழிசையே வடக்கே இந்துஸ்தானி இசை என்ற பெயரில் விளங்குகிறது என்று நிரூபித்தார். 20-24.3.1916-இல் பரோடாவில் நடைபெற்ற அகில இந்திய இசை மாநாட்டுக்குச் சென்று தன் முடிவுகளைப் பற்றி உரையாற்றினார். இவரது கண்டுபிடிப்புகளை இவரது இரு மகள்கள் வீணையில் இசைத்துக் காட்டி நிரூபித்தனர்.
பண்டிதர் ஆற்றிய இலக்கியப் பணி
ஆபிரகாம் பண்டிதர் கிறித்தவ உண்மைகளைத் தமிழில் எடுத்துரைக்கும் பணியிலும் ஈடுபட்டார். பல்லாண்டு சமய ஆய்வின் விளைவாக அவர் "நன்முறை காட்டும் நன்னெறி" என்னும் நூலை வெளியிட்டார். இந்நூலில் தத்துவமும், ஒழுக்கநெறியும் பக்தியும் துலங்குகின்றன.
பில் மாக்ரிட்ஜ்
பில் மாக்ரிட்ஜ் (ஆங்கிலம்:Bill Moggridge) (ஜூன் 25 1943 - செப்டம்பர் 8 2012) இங்கிலாந்தின் இலண்டனைப் பிறப்பிடமாக கொண்ட இவர் ஒரு கணினி வடிவமைப்பாளர். இவரே முதல் மடிக்கணினியை வடிவமைத்தவர்
ஆபிரகாம் பண்டிதர்
பண்டிதர் ஆற்றிய இலக்கியப் பணி
மருத்துவத் துறையில் அடியெடுத்து வைத்த ஆரம்பகாலத்தில் பண்டிதர் வறுமையால் வாடினார். அப்போது அவர், "காக்கும் வழி உனக்கில்லையா - மகிழ் ஆக்கி அணைத்து அழித்து அனைத்தையும் கண்டால் உனை விடுவேனோ - மனமலர்ச் சண்டாளன் என்றெனைத் தள்ளாது கொள்வையேல் என்று இறைவனை நோக்கி வேண்டுகிறார்.
பில் மாக்ரிட்ஜ்
வெளி இணைப்புகள்
பகுப்பு:ஆங்கிலேய அறிவியலாளர்கள் பகுப்பு:கணினியியலாளர்கள் பகுப்பு:1943 பிறப்புகள் பகுப்பு:2012 இறப்புகள்
ஆபிரகாம் பண்டிதர்
பண்டிதர் ஆற்றிய இலக்கியப் பணி
விவிலிய வரலாற்றில், யோசேப்பும் அன்னை மரியாவும் இயேசு குழந்தையை எருசலேம் கோவிலில் காணிக்கையாகக் கொடுக்க வந்தபோது சிமியோன் எதிர்கொண்டு, குழந்தையைத் தம் கைகளில் ஏந்திக்கொண்டு அவரைத் துதித்தார். கண்டேன், கண்டேன், என் ஆண்டவரை இன்று கண்குளிரக் கண்டேன் என்று சிமியோன் ஆனந்தப் பரவசமடைந்தார் (லூக்கா 2:22-39). இக்காட்சியை ஆபிரகாம் பண்டிதர், "கண்டேன் என் கண்குளிர - கர்த்தனை இன்று அண்டாண்ட புவனங்கள் கொண்டாட மாய முத்தொழில் கர்த்தாவாம் முன்னவனை விண்ணோரும் வேண்டிநிற்கும் விண்மணியைக் - கண்மணியை" என்று தம் அகக்கண் காட்சிக்குச் சொல்வடிவம் தந்து, அதைப் பாடுவோரின் உள்ளத்தையும் பரவசப்படுத்துகின்றார்.
ஆபிரகாம் பண்டிதரின் இறப்பு
இன்று, பண்டிதரின் வழிமுறையினர் கருநாடக இசையோடு நெருங்கிய தொடர்புடைய லாலி சமூகக் கூடம், பண்டிதர் தோட்டம், கருணாநிதி மருத்துவக் கூடம் ஆகியவற்றைக் கருத்தாய்க் கவனித்து வருகின்றனர். அவருடைய வீட்டுக்கு இட்டுச் செல்லும் தெரு பண்டிதரின் பெயரைத் தாங்கிநிற்கிறது.
பண்டிதரின் காலத்துக்குப் பிறகு நடந்துவருகின்ற இசை ஆய்வுகள் அவருடைய அழியாப் புகழுக்கு அடையாளங்களாக உள்ளன. 2008-ஆம் ஆண்டு தமிழக அரசு பண்டிதரின் படைப்புகளை நாட்டுடமையாக்கியது.
மேலும் படிக்க
ஆபிரகாம் பண்டிதர் நா. மம்மது எழுதிய நூல்
வெளி இணைப்புகள்
பகுப்பு:இசைக் கலைஞர்கள் பகுப்பு:தமிழிசைக் கலைஞர்கள் பகுப்பு:தமிழிசை ஆய்வாளர்கள் பகுப்பு:கருநாடக இசைக் கலைஞர்கள் பகுப்பு:1859 பிறப்புகள் பகுப்பு:1919 இறப்புகள் பகுப்பு:தமிழிசை இயக்க செயற்பாட்டாளர்கள் பகுப்பு:நாட்டுடைமை நூல்களின் ஆசிரியர்கள் பகுப்பு:சித்த மருத்துவர்கள் பகுப்பு:திருநெல்வேலி மாவட்ட நபர்கள்
வால்மீகி நகர் மக்களவைத் தொகுதி
வால்மீகி நகர் மக்களவைத் தொகுதி, இந்திய மக்களவைக்கான தொகுதியாகும். இது பீகாரில் உள்ளது.
சட்டமன்றத் தொகுதிகள்
இந்த தொகுதியில் கீழ்க்காணும் சட்டமன்றத் தொகுதிகள் சேர்க்கப்பட்டுள்ளன. தொகுதியின் எண்ணும் அடைப்புக்குறிக்குள் தரப்பட்டுள்ளது.
இந்த சட்டமன்றத் தொகுதிகள் மேற்கு சம்பாரண் மாவட்டத்தில் உள்ளன.
பூச்சியுண்ணல்
பூச்சியுண்ணல் என்பது பூச்சிகளை உணவாக உட்கொள்வதைக் குறிக்கும். பூச்சிகள் பல்வேறு விலங்குகளால் உட்கொள்ளப்பட்டாலும், மனிதரால் உட்கொள்ளப்படும்போதே இந்தச் சொல் பயன்படுத்தப்படுகின்றது. பூச்சியுண்ணும் வேறு விலங்குகள் பூச்சியுண்ணிகள் என அழைக்கப்படுகின்றன. சில ஊனுண்ணித் தாவரங்களும் பூச்சியுண்ணிகளாக இருக்கின்றன.
சில இடங்களில் தமது சாதாரண உணவாகவே பூச்சிகளைப் பயன்படுத்துகின்றனர். அவற்றிலிருக்கும் புரத ஊட்டச்சத்துக் காரணமாக அவற்றை மனிதருக்கான புரத உணவாகக் கொள்ளலாம் என்ற கருத்தும் உள்ளது. ஆனாலும் பல இடங்களில் இது ஏற்றுக்கொள்ளப்படுவதில்லை. இருப்பினும் எதிர்காலத்தில் உலக மக்களின் உணவுத்தேவை அதிகரிக்கையில், பூச்சிகளின் எண்ணிக்கையும் மிக அதிகளவில் இருக்கையில் பூச்சியுண்ணல் மிகச் சாதாரணமானதாக மாறக்கூடும் என்று நம்பப்ப்படுகின்றது.
பரவல்
மனிதர்கள் பொதுவாக பூச்சிகளை உண்பதில்லை எனக் கருதினாலும், சிலசமயங்களில் ஒரு பூச்சி உண்ணியாக இருக்கின்றார்கள். தாய்லாந்து, சீனா, யப்பான், பிரேசில், மெக்சிகோ, கானா போன்ற நாடுகளில் பூச்சியுண்ணும் பழக்கம் அதிகளவில் காணப்படுகின்றது. ஆஸ்திரேலியப் பழங்குடிகள் மத்தியிலும் பூச்சியுண்ணும் பழக்கம் காணப்படுகின்றது. தமிழக நாட்டுப் புறங்களில் ஈசல் பூச்சிகளை வறுத்துண்ணும் வழக்கம் உள்ளது.
பூச்சிகள்
உண்ணப்படும் பூச்சிகள் பல உள்ளன. வெட்டுக்கிளிகள், எறும்புகள், வண்டுகள், பட்டுப்புழு, சில பூச்சிகளின் குடம்பி, கூட்டுப்புழு பருவநிலைகள் என்பவை இவற்றில் அடங்கும்.
நன்மைகள்
பூச்சிகளை உணவாக கொள்ளும்போது புரதம் மட்டுமல்லாமல் உயிர்ச்சத்துக்கள், கல்சியம், இரும்புச் சத்து போன்ற கனிமங்கள், கொழுப்பு போன்ற ஊட்டச்சத்துக்களும் கிடைக்கின்றன. அத்துடன் இவற்றை வளர்க்க மிகச் சிறிய இடமே போதுமானதாக இருக்கும்.
தீமைகள்
பூச்சிகளில் வேறு தீமை தரும் ஒட்டுண்ணிகள் இருக்கக் கூடும். இவை சமைப்பதன்மூலம் நிவர்த்தி செய்யப்படலாம். மேலும், பூச்சிகளில் பூச்சிக்கொல்லிகள் சேர்ந்து இருக்கக்கூடும் என்பதனால் அவை உண்ண முடியாதவை ஆகின்றன. அத்துடன் பூச்சிகள் தாவரங்களை உணவாகக் கொள்ளும்போது, அங்கு களைக்கொல்லி பயன்படுத்தப்பட்டிருப்பின், அதன் நச்சுத்தன்மை பூச்சிகளில் பெருக்கமடைந்து இருக்கும்.
ஜான் விராட்டெசுலி
ஜான் விராட்டெசுலி (John Wrottesley)   விராட்டெசுலியின் இரண்டாம் கோமான் (5 ஆகத்து 1798 – 27 அக்தோபர் 1867)  ஓர் ஆங்கிலேய வானியலாளரும் பிரித்தானிய மாவீரரும்(நைட்)அரசு வானியல் கழக ஆய்வுறுப்பினரும் ஆவார்.
வாழ்க்கை
விராட்டெசுலி முதலாம் கோமான் ஜான் விராட்டெசுலியின் மகன் ஆவார். இவர்து முதல் மனைவி, சீமாட்டி கரோலின் பென்னெட் தான்கர்வில்லியின் நான்காம் கோமான் ஆகிய சார்லசு பென்னெட்டின் மகள் ஆவார். விராட்டெசுலி தன் தந்தைக்குப் பிறகு 1841 மார்ச்சு, 16 இல் அடுத்த கோமான் ஆனார்.
இவர் வானியலில் ஆற்றிய பங்களிப்புக்காகத் தனிபெருமை பெற்றவர் ஆவார். இவர் அரசு வானியல் கழகத்தை நிறுவிய உறுப்பினர்களில் ஒருவராவார். இவர் அந்நிறுவனத் தலைவராக 1841 முதல் 1842 வரை இருந்தார். இவர் 1839 இல் அரசு வானியல் கழகப் பொற்பதக்கத்தை 1318 விண்மீன்கலின் வல ஏற்றத்துக்கான அட்டவணையை உருவாக்கியதற்காகப் பெற்றார். இவர் 1853 இல் மத்தேயு பான்டைன் மவுரி வானிலையியல் நோக்கீடுகளுக்கும் கண்டுபிடிப்புகளுக்குமான திட்டம் பற்றிய  கவன ஈர்ப்பை பிரபுக்களின் அவையில் கொண்டு வந்தார். இவர் 1855 நவம்பர் 30 இல் அரசு வானியல் கழகத் தலைவராக இருந்தபோது, உரோசேவின் கோமகன் ஆனார்.
நிலாவின் விராட்டெசுலி குழிப்பள்ளம் இவரது நினைவாகப் பெயரிடப்பட்டது.
குடும்பம்
இவர் 1821 ஜூலை 28 இல் சோபியா எலிசபெத்தை(இறப்பு: 13 ஜனவரி, 1880) மணந்தார். வ்சோபியா எலிசபெத்த் சுட்டாபோர்டுசயர் நகரச் சில்லிங்டன் சேர்ந்த கிப்பார்டின் மூன்றாம் மகள் ஆவார். இவர்களுக்கு ஐந்துமகன்களும் இரண்டு மகளும் உண்டு. இவரது இளம் மகன்களான என்றியும் கேமரானும் போரில் கொல்லப்பட்டனர். இவருக்குப் பிறகு இவரது மூத்த மகனான ஆர்த்தர் விராட்டெசுலி மூன்றாம் கோமகன் ஆனார். ஜார்ஜ் வாட்டெசுலி இவரது மூன்றாம் மகன் ஆவார்.
வெளி இணைப்புகள்
பகுப்பு:1798 பிறப்புகள் பகுப்பு:1867 இறப்புகள் பகுப்பு:பிரித்தானிய வானியலாளர்கள்
கே. எஸ். மனோஜ்
குரிசிங்கல் செபாஸ்டியன் மனோஜ் (K. S. Manoj) (பிறப்பு: ஏப்ரல் 19, 1965) இவர் ஒரு மருத்துவரும் மற்றும் இந்திய அரசியல்வாதியும் ஆவார். இவர் கேரளாவைச் சேர்ந்தவர். மேலும், 14 வது மக்களவையில் நாடாளுமன்ற உறுப்பினராக பணியாற்றியவரும் ஆவார். ஆலப்புழா மக்களவைத் தொகுதியை இந்திய கம்யூனிஸ்ட் கட்சி (மார்க்சிஸ்ட்) வேட்பாளராக பிரதிநிதித்துவப்படுத்தினார். இவர் மீண்டும் இதே தொகுதியில் இருந்து 2009 மக்களவைத் தேர்தலில் போட்டியிட்டார்.இந்திய தேசிய காங்கிரசு வேட்பாளர் கே.சி.வேணுகோபாலிடம் தோற்றார்.
கட்சியின் ஆற்றல் மிகுந்த வரிசை, அவரது மத நம்பிக்கைகளுடன் மோதியது என்பதனைக் காரணம் காட்டி அவர் சனவரி 9, 2010 அன்று சிபிஐ (எம்) பதவியை ராஜினாமா செய்தார்.
குறிப்புகள்
பகுப்பு:மலையாள அரசியல்வாதிகள் பகுப்பு:வாழும் நபர்கள் பகுப்பு:14வது மக்களவை உறுப்பினர்கள் பகுப்பு:1965 பிறப்புகள்
கொக்கராப்பட்டி ஊராட்சி
கொக்கராப்பட்டி ஊராட்சி (Kokkarapatty Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4515 ஆகும். இவர்களில் பெண்கள் 2159 பேரும் ஆண்கள் 2356 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மாயா கிருஷ்ண ராவ்
மாயா கிருஷ்ணா ராவ் (பிறப்பு 1953) ஒரு இந்திய நாடக கலைஞர், நகைச்சுவை நடிகர் மற்றும் சமூக ஆர்வலர் ஆவார். அவரது நன்கு அறியப்பட்ட நாடகங்களில் ஓம் ஸ்வாஹா, ''தஃபா எண். 180, ராவணமா மற்றும் ஹெட்ஸ் ஆர் மெண்ட் ஃபார் வாக்கிங் இன்டு'' ஆகியவை அடங்கும். அவர் சங்கீத நாடக அகாடமி விருதை (2010) பெற்றவர். இந்தியாவில் சகிப்பின்மையின் அதிகரிப்பை எதிர்த்து ஐந்து ஆண்டுகளுக்குப் பிறகு அவர் அவ்விருதை திருப்பியனுப்பினார்.
சுயசரிதை
மாயா நியூயார்க் நகரில் 1953 இல் பிறந்தார். இளம் வயதிலேயே இந்தியாவுக்குக் குடிபெயர்ந்தார். 1960 களில் மலையாள நாடகத்துடன் தொடர்புடைய அவரது தாயார் பானுமதி ராவால் ஈர்க்கப்பட்டார். மாயா புது டெல்லியில் உள்ள மாடர்ன் பள்ளியில் படித்தார். டெல்லியில் உள்ள மிராண்டா ஹவுஸில் இளங்கலைப் பட்டப்படிப்பை முடித்தார். டெல்லி ஜவஹர்லால் நேரு பல்கலைக்கழகத்தில் அரசியல் அறிவியலில் முதுகலைப் பட்டம் பெற்றார். லீட்ஸ் பல்கலைக்கழகத்தில் நாடகக் கலைகளில் பட்டமும் பெற்றுள்ளார். அவர் பிரிட்டிஷ் கூடுறவில் தங்கியிருந்த காலத்தில், நாட்டிங்ஹாமில் உள்ள "பெர்ஸ்பெக்டிவ்ஸ் தியேட்டர் கம்பெனி" மற்றும் "லீட்ஸ் ப்ளேஹவுஸ் தியேட்டர்-இன்-எஜுகேஷன் கம்பெனி" ஆகியவற்றுடன் சிறு தொடர்பைக் கொண்டிருந்தார்.
ராவ் ஒரு பயிற்சி பெற்ற கதகளி கலைஞராவார். மாம்புழா மாதவ பணிக்கர் மற்றும் சதானம் பாலகிருஷ்ணன் ஆகியோரிடம் நாடகப் பயிற்சியைப் பெற்றார்.
கல்லூரி நாட்களிலிருந்தே, மாயா இடதுசாரி இயக்கத்தால் ஆழமாகத் தாக்கம் கொண்டார். அவர் "தியேட்டர் யூனியன்" என்ற தெரு நாடகக் குழுவின் இணை நிறுவனர் ஆவார். 1985 மற்றும் 1990 க்கு இடையில் புது தில்லியின் தேசிய நாடகப் பள்ளியில் நடிப்புத் துறையில் இணைப் பேராசிரியராக இருந்தார். அதன்பின் வருகை தரும் ஆசிரியராகத் தொடர்ந்தார். 2013 ஆம் ஆண்டில் அவர் டெல்லியில் உள்ள ஷிவ் நாடார் பல்கலைக்கழகத்தில் பேராசிரியராக நியமிக்கப்பட்டார். அங்கு அவர் TEST (கல்வி மற்றும் சமூக மாற்றத்திற்கான அரங்கம்) என்ற முதுகலை டிப்ளமோ திட்டத்தை வடிவமைத்து கற்பித்தார். இது இந்தியாவில் உள்ள முதல் உயர்கல்விப் படிப்பாக உள்ளது. ராவின் நாடகங்கள் சமூக அரசியலின் கருப்பொருள்களால் வகைப்படுத்தப்படுகின்றன. அவரது ஆரம்பகால நாடகங்களில், ஓம் ஸ்வாஹா, வரதட்சணை பற்றிய விமர்சனம் மற்றும் இந்திய கற்பழிப்பு சட்டத்தை எடுத்துரைக்கும் ''தஃபா எண். 180 ஆகியவை'' அடங்கும். அவரது தனி-கலைஞர் நாடகங்களில் ராவணமா, ஆர் யூ ஹோம் லேடி மக்பத்?, எ டீப் ஃப்ரைட் ஜாம் மற்றும் ஹெட்ஸ் ஆர் மெண்ட் ஃபார் வாக்கிங் இன்டு ஆகியவை குறிப்பிடத்தக்கவை. நைஜீரிய எழுத்தாளர் சிமாமண்டா அடிச்சியின் சிறுகதையை அடிப்படையாகக் கொண்ட மாயாவின் 2017 நாடகம் குவாலிடி ஸ்ட்ரீட், விமர்சன ரீதியான பாராட்டைப் பெற்றது. அவரது 2012 ஆம் ஆண்டு நாடகம் வாக் 2012 ஆம் ஆண்டு டெல்லி கூட்டுப் பலாத்காரத்தை அடிப்படையாகக் கொண்டது.
மாயா 2010 இல் இந்திய நாடகத்துறைக்கு அவர் ஆற்றிய பங்களிப்பிற்காக சங்கீத நாடக அகாடமி விருதைப் பெற்றார். 2015 தாத்ரி கும்பல் கொலைச் சம்பவத்தைத் தொடர்ந்து, இந்தியாவில் "சகிப்பின்மை அதிகரித்து வருகிறது" என்று கூறி விருதைத் துறந்தார்; இவ்விருதைத் துறந்த முதல் கலைஞர் இவரே ஆவார்.
அவர் தற்போது குடும்பத்துடன் டெல்லியில் வசித்து வருகிறார்.
மேற்கோள்கள்
பகுப்பு:இந்தியப் பெண் கல்வியாளர்கள் பகுப்பு:வாழும் நபர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:1953 பிறப்புகள்
பிளாட்டே ஆறு
பிளாட்டே ஆறு நெப்ராசுக்கா மாநிலத்தின் முதன்மையான ஆறாகும். 310 மைல் நீளமுடைய இது இதன் துணை ஆறான வடக்கு பிளாட்டே ஆற்றின் நீளத்துடன் சேர்த்தால் தோராயமாக 910 மைல் நீளமுடையதாகிறது. இது ஒமாகாவுக்கு அருகில் மிசௌரி ஆற்றுடன் கலக்கிறது. பிளாட்டே பெரும்பாலும் சேரும் சகதியுமாகவும் ஆழம் குறைந்தும் பல அடிக்கடி மாறும் வண்டல் தீவுகளை உடையதாகவும் இருப்பதால் இது படகு போக்குவரத்திற்கு பயன்படுவதில்லை. இதன் நடு பெரும் சமவெளி வடிகாலும் கொலராடோவின் கிழக்கு புற ராக்கியின் வடிகாலும் மிசௌரிக்கு வடிகாலாக திகழ்கிறது. மேற்கு அமெரிக்காவிற்கு கிழக்கிலிருந்து  குடிப்பெயர்ச்சி செய்தவர்களுக்கு பிளாட்டே முதன்மையான தடமாக  விளங்கியது. ஆரகன் கலிபோர்னியா மோர்மன் போன்ற பல தடங்கள் இதிலிருந்து மேற்கிற்கு சென்றன. பிரெஞ்சு காரர்களே இவ்வாற்றை முதலில் கண்ட ஐரோப்பியர்களாவர். அவர்கள் முதலில் இந்த ஆறை நெப்ராசுக்கிர் என அழைத்தனர். அப்பகுதியில் வாழ்ந்த ஒடோ தொல்குடிகளின் அழைத்த பெயரிலிருந்து மொழி மாற்றம் செய்ததில் பிளாட்டே என்ற பெயர் வந்திருக்கலாம் என கருதப்படுகிறது.
புவியியல்
வடக்கு பிளாட்டே ஆறும் தெற்கு பிளாட்டே ஆறும் கூடும் மேற்கு நெப்ராசுக்காவிலுள்ள வடக்கு பிளாட்டே நகரில் இருந்து பிளாட்டே ஆறு தொடங்குகிறது.
கொலராடோவின் நடு தென்பகுதியில் பேர்பிளே நகருக்கு தென்கிழக்கில் 15 மைல் தொலைவில் நடுகிளை தெற்கு பிளாட்டேவும் தென்கிளை தெற்கு பிளேட்டேவும் கூடி தெற்கு பிளாட்டே ஆறு தொடங்குகிறது. கொலராடோவின் வடகிழக்குக்கும் வயோமிங்கின் செயேனே நகரை ஒட்டிய பகுதியும், நெப்ராசுக்காவின் தென் கிழக்கு ஓரத்தின் சிறு பகுதியும் இதன் 28,000 சதுர மைல்கள் பரப்புள்ள வடிநிலமாக உள்ளது. லெவன்மைல் நீர்த்தேக்கத்தை அடைந்து அங்கிருந்து வெளியேறி 90 பாகை திரும்பி கிழக்கு, வடகிழக்காக டென்வர், கிரிலே வழியாக பயணிக்கிறது. கிரிலேவில் கிழக்கு பக்கம் திரும்பி பயணித்து வடக்கு பிளேட்டேவை அடைகிறது.
வடக்கு பிளாட்டே ஆறும் தெற்கு பிளாட்டே ஆறும் கூடும் வடக்கு பிளாட்டே நகரில் இருந்து பிளாட்டே ஆறு தொடங்குகிறது. பெரும்பகுதி பிளாட்டே சேரும் சகதியுமாக கலங்கிய நீருடனும் ஆழம் குறைந்தும் பல அடிக்கடி இடமாறும் வண்டல் தீவுகளை உடையதாகவும் இருப்பதால் இது படகு போக்குவரத்திற்கு பயன்படுவதில்லை, சிறிய கனோ வகை படகுகள் செல்லவும் ஏற்றதாக இல்லை.
அப்துல் காதிர் அல்-ஜிலானி
அப்துல் காதிர் அல்-ஜிலானி (عبد القادر الجيلاني, Evdilqadirê Geylanî, 1077–1165).இவர் ஈராக்கில் உள்ள ஜீலான் என்ற ஊரில் ஹிஜ்ரி 470 ஆம் ஆண்டு ( கி.பி. 1078 மார்ச் 19 ) பிறந்தார். இவர் காதிரிய்யா என்ற இஸ்லாமிய சூபி சிந்தனைப்பிரிவைத் தோற்றுவித்த இஸ்லாமிய சூபி அறிஞர் ஆவார்.
பிளாட்டே ஆறு
புவியியல்
பிளாட்டே வடக்கு பிளாட்டேவிலிருந்து கொலம்பசு வரை பெரிய வில் போல் வளைந்து செல்கிறது, கீர்னி நகர் வரை கிழக்கு-தென்கிழக்காவும் கீர்னியிலிருந்து கிழக்கு வடகிழக்காவும் செல்கிறது. கொலம்பசு நகருக்கு தென்கிழக்கில் 70 மைல் நீளமுடைய லூப் ஆறு இதனுடன் இணைகிறது. அங்கிருந்து கிழக்காக பயணித்து பிரிமாண்டை அடைகிறது. பிரிமாண்டிலிருந்து தெற்கு நோக்கி பாய்ந்து சௌத் பெண்ட் என்ற இடத்திலிருந்து கிழக்கு நோக்கி பாய்ந்து லா பிளாட்டேவில்  மிசௌரியுடன் கலக்கிறது. சௌத் பெண்டுக்கு 11 மைல் முன்பு கிரண்டாவுக்கு அருகில் 290 மைல் நீளமுடைய எல்க்கார்ன் ஆறு இதனுடன் கலக்கிறது. குடிப்பெயர்ச்சியின் முன்னோடிகள் ஒமாகாவுக்கு வந்து பின் பிளாட்டே ஆற்றின் வடகரை தடமான மோர்மன் தடத்தை பயன்படுத்தி அமெரிக்க மேற்கிற்கு சென்றார்கள்.
அப்துல் காதிர் அல்-ஜிலானி
வாழ்க்கை
அப்துல் காதிர் ஆரம்பக்கல்வியை தனது 6 வது வயதில் சொந்த ஊரிலேயே பெற்றார். கி.பி.1095இல் தனது பதினெட்டாம் வயதில் உயர்கல்வியைக் கற்பதற்காக ஈராக்கின் பக்தாத் நகருக்கு சென்றார். 30 வருடங்கள் கல்வி கற்பதில் செலவிட்ட அவர் பின்னர் அதே கல்விநிலையத்தில் ஆசிரியப்பணியிலும் மார்க்கதீர்ப்பு வழங்கும் பணியிலும் ஈடுபட்டார்.அன்றையை உலகின் சகல கலைகளையும் கற்றுத்தேர்ந்திருந்தார். கிராஅத் தப்ஸீர் ஹதீஸ் பிக்ஹ் மொழி உள்ளிட்ட 13கலைகளில் அவர் வல்லுனராக திகழ்ந்தார். அப்துல் காதிர் ஜீலானி ஹிஜிர் 521 ல் திருமணம் செய்து கொண்டார். நான்கு மனைவியரை திருமணம் செய்த அப்துல் காதிர் ஜீலானிக்கு 27 ஆண்குழந்தைகளும் 22 பெண்குழந்தைகளும் பிறந்தன.
40 ஆண்டுகள் தொடர்ச்சியான மார்க்கப் பிரச்சாரத்திற்கு இடையே ஏராளமான நூற்களை எழுதியுள்ளார். அவருடைய உரைகளும் தொகுக்கப்பட்டுள்ளன.
பிளாட்டே ஆறு
புவியியல்
வடக்கு பிளாட்டோவையும் சேர்த்து பிளாட்டோவின் வடிநிலப்பரப்பு 90,000 சதுர மைல்களாகும். ஆண்டுக்கு சராசரியாக விநாடிக்கு 3,240 கன அடி நீர் இதில் செல்கிறது. பெரும் சமவெளியில் மிகவும் வறண்ட இப்பகுதிக்கு பிளாட்டோ பாய்கிறது. வட அமெரிக்காவில் ஒத்த நீளமுடைய ஆறுகளை விட இதில் குறைவான நீரே செல்கிறது. முன்னோடிகள் காலத்தில் 19ஆம் நூற்றாண்டில் நகைச்சுவையாக மைல் அகலமும் ஆறு அங்குல ஆழமும் உள்ள ஆறு என்று இதனை கூறுவார்கள். வறண்ட மேற்கு நெப்ராசுக்காவில் பிளாட்டேவின் கரைகள் பசுமை சோலைகளை உருவாக்கின. ஆண்டு தோறும் வலசை போகும் கொக்கு நாரை போன்ற பறவைகளுக்கு வழியில் தங்குமிடமாக பிளாட்டே கரை திகழ்ந்தது. பிளாட்டே கரையில் கிடைத்த 10 மில்லியன் ஆண்டுகளுக்கு முற்பட்ட புதைபடிமம் இது வலசை போகும் நாரைகளின் தங்குமிடமாக இருந்ததை காட்டுகிறது.
அப்துல் காதிர் அல்-ஜிலானி
வாழ்க்கை
இறுதியில் ஹ்ஜிரி 561 வருடம் ரபீஉல ஆகிர் பிறை 11 ஆம் நாள் தன்னுடைய 91வது வயதில் இறந்தார்.
இராகம் தேடும் பல்லவி
இராகம் தேடும் பல்லவி (Raagam Thedum Pallavi 1982 இல் வெளிவந்த இந்திய தமிழ்த் திரைப்படம் ஆகும். டி. ராஜேந்தரின் கதை, திரைக்கதை, வசனம், பாடல்கள், இசை, இயக்கத்தில் வெளியான இப்படத்தில் ராஜீவ், சங்கர், ராம்ஜி, அனு ஆகியோர் முக்கிய கதாபாத்திரத்தில் நடித்திருந்தனர்.
பிளாட்டே ஆறு
புவியியல்
பகுப்பு:மிசூரி ஆறு பகுப்பு:நெப்ராஸ்கா மாநில ஆறுகள்
அப்துல் காதிர் அல்-ஜிலானி
புற இணைப்புகள்
பகுப்பு:இசுலாமிய மெய்யியலாளர்கள் பகுப்பு:1077 பிறப்புகள் பகுப்பு:1165 இறப்புகள் பகுப்பு:1166 இறப்புகள்
இராகம் தேடும் பல்லவி
பாடல்கள்
இத்திரைப்படத்தில் டி. ராஜேந்தர் பாடல்களை இயற்றி இசையமைத்தார்.
வெளி இணைப்புகள்
பகுப்பு:1982 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:டி. ராஜேந்தர் இயக்கிய திரைப்படங்கள் பகுப்பு:டி. ராஜேந்தர் இசையமைத்த திரைப்படங்கள் பகுப்பு:வெண்ணிற ஆடை மூர்த்தி நடித்த திரைப்படங்கள் பகுப்பு:காந்திமதி நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
டேவிட் ஜான்சன் (துடுப்பாட்டக்காரர், பிறப்பு 1944)
வெளி இணைப்பு
டேவிட் ஜான்சன் (துடுப்பாட்டக்காரர், பிறப்பு 1944) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி சனவரி 9, 2012.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1944 பிறப்புகள் பகுப்பு:லின்கன்சையர் துடுப்பாட்டக்காரர்கள் பகுப்பு:வாழும் நபர்கள்
புதர்த் தவளை
போப் இங்கர் புதர் தவளை (Raorchestes bobingeri, (Bob Inger's bush frog) என்பது ரகோபோரிடே குடும்பத்தைச் சேர்ந்த ஒரு தவளை சிற்றினம் ஆகும். இது இந்தியாவின் மேற்குத் தொடர்ச்சி மலைகளில் காணப்படுவது ஆகும்.
இதன் இயற்கையான வாழ்விடம் மிதவெப்ப மண்டல அல்லது வெப்பமண்டல ஈரமான மலைக் காடுகள் ஆகும். இந்த தவளைகள் இவற்றின் வசிப்பிடங்களை இழப்பதால் அச்சுறுத்தலுக்கு ஆளாகியுள்ளன. சுமார் 80 அடி உயரம் கொண்ட மர உச்சிகளில் வசிக்கும் இத்தவளைகள் தரை, நீரோடைகளில் காணப்படும்.
மேற்கோள்கள்
பகுப்பு:தவளைகள் பகுப்பு:நிலநீர் வாழிகள்
அமி ஜோர்டான்
'''அமி பி. ஜோர்டான்' (Amy B. Jordan)'' ஓர் அமெரிக்க வானியலாளர் ஆவார். இவர் கொலராடோ பல்கலைக்கழகத்தில் பனிப்ரிகிறார். இவர் பல சிறுகோள்களின் இணைகண்டுபிடிப்பாளரும் ஆவார்.
இவர் 2002 இல் சிலியில் அமைந்த செரோ தோலோலோ அமெரிக்க கூட்டு வான்காணகத்தில் ஒத்திசைந்து இயங்கும் கியூப்பர் பட்டை வான்பொருளை, அதாவது எனும் சிறுகோளைக் கண்டுபிடித்த குழுவில் ஒருவராவார். It was her only discovery of a numbered minor planet.
இவர் 2005 இல் சிறுகோள்களை நோக்கீடு செய்து அவற்றின் வட்டணைகளைக் கணக்கிடும் பாட்த் திட்டத்தினைப் பயன்படுத்தி வானியலை உயர்நிலைப்பள்ளி மாணவருக்குப் பயிற்றுவிக்கும் கோடை அறிவியல் திட்டத்தில் பரிற்சி உதவியாளராக இருந்தார்.
வெளி இணைப்புகள்
பகுப்பு:அமெரிக்க வானியலாளர்கள் பகுப்பு:சிறுகோள் கண்டுபிடிப்பாளர்கள் பகுப்பு:வாழும் நபர்கள் பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள்
சுகாஸ் கோபிநாத்
சுகாஸ் கோபிநாத் (Suhas Gopinath, பிறப்பு1986 நவம்பர் 4 பெங்களூர் ) இவர் ஓர் இந்திய தொழிலதிபர் ஆவார். இவர் ஒரு பன்னாட்டு தகவல் தொழில்நுட்ப நிறுவனமான குளோபல்ஸ் இன்க் என்ற நிறுவனத்தின் நிறுவனரும், தலைமை நிர்வாக அதிகாரியும் மற்றும் தலைவருமாவார். நிறுவனத்தை நிறுவிய மூன்று ஆண்டுகளுக்குப் பிறகு, தனது 17 வயதில் அதன் தலைமை நிர்வாக அதிகாரியாக பொறுப்பேற்றார். அந்த நேரத்தில், இவர் உலகின் இளைய தலைமை நிர்வாக அதிகாரியாக இருந்தார்.
ஆரம்ப கால வாழ்க்கை
இவர் இந்திய மாநிலமான கர்நாடகாவின் பெங்களூரில் பிறந்தார். புத்தகங்களின் உதவியுடன் வலைத்தளங்களை உருவாக்க இவர் கற்றுக் கொண்டார். மேலும் தனது முதல் வலைதளமான www.coolhindustan.com என்பதை தனது 14 வயதில் உருவாக்கினார். இவர் 2000ஆம் ஆண்டில் "குளோபல்ஸ் இன்க்" என்ற நிறுவனத்தை நிறுவினார். இவர் தனது 17 வயதில் தனது நிறுவனத்தின் தலைமை நிர்வாக அதிகாரியானார். இவர் ஒரு காலத்தில், ஒரு நிறுவனத்தின் இளைய தலைமை நிர்வாக அதிகாரி என்று கருதப்பட்டார்.
வெளி இணைப்புகள்
பகுப்பு:வாழும் நபர்கள் பகுப்பு:1986 பிறப்புகள் பகுப்பு:இந்தியத் தொழிலதிபர்கள் பகுப்பு:பெங்களூர் நபர்கள்
இந்திய பொது நிர்வாகவியல் நிறுவனம்
இந்திய பொது நிர்வாகவியல் நிறுவனம் (Indian Institute of Public Administration) என்பது 1954இல் நிறுவப்பட்ட நிறுவனமாகும். இது இந்திய அரசின் பணியாளர் அமைச்சின் கீழ் செயல்படும் ஆராய்ச்சி மற்றும் பயிற்சி நிறுவனமாகும். இந்நிறுவனம் புது தில்லியில் அமைந்துள்ளது. இது மத்தியப் பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகத்தின் கீழ் செயல்படுகிறது.
மேற்கோள்கள்
பகுப்பு:இந்திய அரசு அமைப்புகள் பகுப்பு:பணியாளர்கள், பொதுமக்கள் குறைகள் மற்றும் ஓய்வூதியம் அமைச்சகம் (இந்தியா)
இஜ்மா
இசமா அல்லது இஜமா என்பது சமூகத்தின் ஒருமித்த கருத்து என்று பொதுவாக பொருள் தருகிறது. எனினும், 14 ம் நூற்றாண்டில் இசமா என்றால் இசுலாமிய அறிஞர்களின் அல்லது சமயப் பெரியோரின் ஒருமித்த கருத்து கருத்தாக்கத்தை உலாமா கொண்டு வந்தார்கள்.
சுன்னி முஸ்லிம்களின் பார்வையில் இஜ்மா
"எனது உம்மா என்றும் தவறு செய்வதில் ஒற்று போகாது" என்ற நபிகளின் ஹதீஸ், இஜ்மாவின் அதிகாரத்தன்மையை பறைசாற்றும் விதத்தில் அமைந்துள்ளது. குரான் மற்றும் சுன்னாவிற்கு அடுத்ததாக சுன்னி முஸ்லிம்கள் இஜ்மாவை கருதுகின்றனர்.கருத்தொற்றுமையில் இருவகை பிரிவுகள் உள்ளன, ஒன்று அணைத்து இசுலாமியர்களின் கருத்தொற்றுமை மற்றும் இசுலாத்தின் மதத்தலைவர்களின் கருத்தொற்றுமை.
நபிகளின் சகாக்களின் கருத்தொற்றுமை மற்றும் அவர்களது வழிவந்த மெதீனா நகர வாசிகளின் கருத்தொற்றுமையே மதம் சார்ந்த கருத்தொற்றுமை ஆகும் என மாலிக் பின் அனஸ் கருதியுள்ளார்.
மதம் சார்ந்த கருத்தொற்றுமை என்பது உலகினில் இருக்கும் அணைத்து இசுலாமியர்களின் கருத்துகளை கொண்டிருக்கவேண்டும் என்று அல்-ஷபீ கருதுவதாக மஜீத் கத்துரி கூறியுள்ளார்.
சியாக்களின் பார்வையில்
சியக்களுக்கு இமாம்கள் இருப்பதனால், அவர்களுக்கு கருத்தொற்றுமை தேவைப்படவில்லை.
மேற்கோள்கள்
பகுப்பு:இசுலாமிய மெய்யியல் கருத்துருக்கள் பகுப்பு:அரபு மொழிச் சொற்கள் பகுப்பு:இசுலாமியச் சட்டம்
டிரையெத்தில் ஆர்த்தோ அசிட்டேட்டு
டிரையெத்தில் ஆர்த்தோ அசிட்டேட்டு (Triethyl orthoacetate) என்பது C8H18O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அசிட்டிக் அமிலத்தினுடைய ஆர்த்தோ எசுத்தர் என்று இச்சேர்மம் வகைப்படுத்தப்படுகிறது. 1,1,1-டிரையீத்தாக்சியீத்தேன் என்ற பெயராலும் இச்சேர்மம் அழைக்கப்படுகிறது. எண்ணெய் தன்மை கொண்ட நீர்மமான இச்சேர்மம் மஞ்சள் நிறத்திலும் நிறமற்றதாகவும் காணப்படுகிறது.
மேற்கோள்கள்
பகுப்பு:எத்தில் எசுத்தர்கள் பகுப்பு:கரிம வேதியியல் வினையாக்கிகள் பகுப்பு:ஆர்த்தோ எசுத்தர்கள்
16
கிபி ஆண்டு 16 (XVI) என்பது ஜூலியன் நாட்காட்டியில் புதன்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "தாவுரசு, லீபோ தூதர்களின் ஆட்சி ஆண்டு" (Year of the Consulship of Taurus and Libo) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 769" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 16 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினாறாம் ஆண்டாகும்.
மேற்கோள்கள்
* பகுப்பு:10கள்
10er
மகாராட்டிரா மாநில நெடுஞ்சாலை 42
மகாராட்டிரா மாநில நெடுஞ்சாலை 42 அல்லது கோட்பந்தர் சாலை (Maharastra State Highway 42 or Ghodbunder Road or G.B. Road), இந்தியாவின் மகாராட்டிரா மாநிலத்தின் தானே மாவட்டம் வழியாகச் செல்கிறது. இது தானே நகரத்தின் மஜிவாடா பகுதியில் துவங்கி, தானே மாவட்டத்தின் கோட்பந்தர் கிராமத்தில் முடிவடைகிறது. இச்சாலையின் நீளம் 104 கிலோ மீட்டர் (65 மைல்) ஆகும். இச்சாலை மஜிவாடா பகுதியில் தேசிய நெடுஞ்சாலை 3யுடன் இணைகிறது. மேலும் கோட்ப்ந்தரில் இச்சாலை தேசிய நெடுஞ்சாலை 79வுடன் இணைகிறது.
References
பகுப்பு:மும்பையின் சுற்றுப் பகுதிகள் பகுப்பு:தானே மாவட்டம் பகுப்பு:மகாராட்டிரப் போக்குவரத்து
வில்லன் (திரைப்படம்)
வில்லன் (Villain) 2002-ல் வெளிவந்த தமிழ்த் திரைப்படம். கே. எஸ். ரவிக்குமார் இயக்கிய இத்திரைப்படத்தில் கதாநாயகனாக அஜித் குமாரும், மற்றும் முன்னனிக் கதாப்பாத்திரத்தில் மீனாவும், நடிகை கிரணும் நடித்துள்ளனர். இத்திரைப்படத்திற்கு வித்யாசாகர் இசை அமைத்துள்ளார். இது அஜித் குமார் இரட்டை வேடத்தில் நடித்து வெளியான திரைப்படமாகும்.
பாடல்கள்
வித்யாசாகர் இசையமைத்த இத்திரைப்படத்தில் இடம்பெற்றுள்ள 7 பாடல்களும் கவிப்பேரரசு வைரமுத்து எழுதியவை.
பகுப்பு:2002 தமிழ்த் திரைப்படங்கள்‎ பகுப்பு:அஜித் குமார் நடித்துள்ள திரைப்படங்கள் பகுப்பு:வித்தியாசாகர் இசையமைத்த திரைப்படங்கள் பகுப்பு:மீனா நடித்த திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:ரேகா (தென்னிந்திய நடிகை) நடித்த திரைப்படங்கள் பகுப்பு:நிழல்கள் ரவி நடித்த திரைப்படங்கள்
மன அழுத்த நிர்வகிப்பு
மன அழுத்த நிர்வகிப்பு என்பது மன அழுத்தத்தை, குறிப்பாக நாள்பட்ட மன அழுத்தத்தை சீர்செய்தல் ஆகும்.
வரலாற்று அடித்தளங்கள்
வால்டர் கேனான் மற்றும் ஹன்ஸ் செல்யே ஆகியோர் மன அழுத்த ஆய்விற்கென்று முற்பட்ட அறிவியல்பூர்வ அடித்தளத்தை உருவாக்க விலங்கு ஆய்வுகளைப் பயன்படுத்தினர். அவர்கள் வெப்பம் மற்றும் குளிர்ச்சி, நீடித்த கட்டுப்பாடு மற்றும் அறுவைசிகிச்சை நடைமுறைகள் போன்ற வெளிப்புற அழுத்தத்திற்கு விலங்குகளின் உளவியல் எதிர்வினையை அளவிட்டனர், பின்னர் இந்த ஆய்வை மனிதர்களிடத்தில் வைத்து மதிப்பிட்டனர்.
ரிச்சர்ட் ராஹே மற்றும் பிறரால் மேற்கொள்ளப்பட்ட மனிதர்களிடத்திலான அடுத்தடுத்த ஆய்வுகள் மூலம் மன அழுத்தமானது தனித்துவமான, அளவிடக்கூடிய வாழ்க்கை அழுத்தங்களால் ஏற்படுகிறது என்ற பார்வையை உருவாக்கினர், மேலும் இந்த வாழ்க்கை அழுத்தங்களை அவை உருவாக்கும் மன அழுத்தத்தின் சராசரி அளவால் மதிப்பிட முடியும் என்பதையும் கண்டனர் (இது ஹோம்ஸ் மற்றும் ராஹே மன அழுத்த அளவுகோலுக்கு வழியமைத்தது). இவ்வாறு மன அழுத்தம் என்பது இந்த மன அழுத்தங்களுக்கு ஆளாகின்றவர்களின் கட்டுப்பாட்டையும் மீறிய வெளிப்புற மன வேதனைகளின் விளைவாக இருக்கிறதென்று சாதாரணமாக கருத்தாக்கம் செய்யப்பட்டிருக்கிறது. இருப்பினும், மிகச் சமீபத்தில், வெளிப்புற சூழ்நிலைகள் மன அழுத்தத்தை உருவாக்குவதற்கான எந்தவித உள்ளார்ந்த திறனையும் பெற்றிருக்கவில்லை என்று வாதிடப்பட்டிருக்கிறது, ஆனால் பதிலாக அவற்றின் விளைவுகள் தனிநபர் உணர்வுகள், திறன்கள் மற்றும் புரிதல் ஆகியவற்றால் இடைநின்று இணைக்கப்பட்டிருக்கிறது.
தொழில்முறை மாதிரி
1984 இல் ரிச்சர்ட் லசாரஸ் மற்றும் சூசன் ஃபோக்மேன் ஆகியோர், மன அழுத்தம் என்பது "தேவைக்கும் இருப்பிற்கும் இடையிலுள்ள சமனின்மை" காரணமாகவோ அல்லது "எதிர்த்து நிற்பதற்கான ஒருவருடைய உணரப்பட்ட திறனை அழுத்தம் மீறிச்செல்லும்போது" தோன்றுவதாகவோ ஏற்படுவதாக கருதலாம் என்று குறிப்பிட்டனர். மன அழுத்தம் என்பது அழுத்திக்கான நேரடி எதிர்விளைவாக அல்லாமல் ஒருவருடைய மன அழுத்த எதிர்வினையை இடைநின்று எதிர்ப்பதற்கான மூலாதாரங்கள் மற்றும் திறன் என்ற கருத்துருவாக்கத்தின் அடிப்படையில் உருவாக்கப்பட்டு அனுமானிக்கப்படுகிறது என்பதுடன் மாற்றத்திற்கு இணங்கக்கூடியதாக இருப்பதால் மன அழுத்தத்தைக் கட்டுப்படுத்தவும் அனுமதிக்கிறது.
பயன்மிக்க மன அழுத்த நிர்வகிப்பு திட்டத்தை உருவாக்குவதற்கு முதலில் ஒரு நபர் தனது மன அழுத்தத்தைக் கட்டுப்படுத்துவதற்கு மையமாக உள்ள காரணிகளை அடையாளம் காணவேண்டியதும், இந்தக் காரணிகளை திறன்மிக்க முறையில் குறிவைக்கின்ற இடையீட்டு முறைகளை அடையாளம் காணவேண்டியதும் அவசியம். லசாரஸ் மற்றும் ஃபோக்மேனின் மன அழுத்தம் குறித்த விளக்கங்கள் மனிதர்களின் நடவடிக்கை மற்றும் அவர்களின் வெளிப்புற சூழலில் கவனம் செலுத்துவதாக இருக்கிறது (தொழில்முறை மாதிரி எனப்படுவது). ஒரு அழுத்தி எவ்வாறு மதிப்பிடப்படுகிறது மற்றும் ஒருவர் அழுத்தியை எதிர்ப்பதற்கு தனது மூலாதாரங்களை எவ்வாறு மதிப்பிடுகிறார் என்பனவற்றின் விளைவுகளைக் கொண்டு இந்த மாதிரியானது மன அழுத்தத்தைக் கருத்துப் படிவமாக்குகிறது. அழுத்திகள் அச்சுறுத்தல் என்பதைக் காட்டிலும் நேர்மறையான அல்லது சவாலானதாக உணரப்பட்டாலும், மன அழுத்தமுள்ளவர் பற்றாக்குறையான வியூகங்களைக் காட்டிலும் போதுமானவற்றை தான் பெற்றிருப்பதாக நம்பினாலும் மன அழுத்தமானது சாத்தியமுள்ள அழுத்தியின் இருப்பை பின்தொடராமல் போகலாம் என்று ஏற்கச்செய்வதன் மூலம் இந்த மாதிரியானது அழுத்தியின்-மன அழுத்த இணைப்பைத் துண்டிக்கச் செய்கிறது. மன அழுத்தம் உள்ளவர்களுக்கு அழுத்திகள் குறித்த தங்களுடைய உணர்தல்களை மாற்றிக்கொள்ள உதவுதல், எதிர்த்து சமாளிப்பதற்கான உதவியாக அவர்களுக்கு வியூகங்களை வழங்குதல் மற்றும் இவ்வாறு செய்வதற்கான அவர்களுடைய திறன்களின் மீதிருக்கும் அவர்களுடைய நம்பிக்கையை மேம்படுத்தச் செய்தல் ஆகியவற்றின் மூலம் மன அழுத்தத்தைக் குறைக்கலாம் என்று இந்த மாதிரி முன்மொழிகிறது.
ஆரோக்கிய உணர்தல்/உடனிணைந்த ஆரோக்கிய மாதிரி
மன அழுத்தத்திற்கான ஆரோக்கிய உணர்தல்/உடனிணைந்த ஆரோக்கிய மாதிரியும் சாத்தியமுள்ள அழுத்தியின் இருப்பை மன அழுத்தம் அவசியம் பின்தொடர வேண்டியதில்லை என்ற கருத்தாக்கத்தின் அடிப்படையிலேயே அமைந்திருக்கிறது. தனிநபரின் சொந்த எதிர்ப்பு திறன்களுக்கு தொடர்புடையவற்றிலுள்ள அழுத்திகள் எனப்படும் தனிநபர் மதிப்பீட்டில் கவனம் செலுத்துவதற்கு மாற்றாக (தொழில்முறை மாதிரி செய்வது போன்று) ஆரோக்கிய உணர்தல் மாதிரியானது சிந்தனை இயல்பில் கவனம் செலுத்துகிறது என்பதுடன் இறுதியில் இது மன அழுத்தம் ஏற்படுத்தும் சாத்தியமுள்ள வெளிப்புற சூழல்களுக்கான எதிர்வினையைத் தீர்மானிப்பவற்றை ஒருவருடைய சிந்தனை நிகழ்முறையாக்குவது என்று குறிப்பிடுகிறது. இந்த மாதிரியில், ஒருவருடைய மதிப்பீட்டிலிருந்து வரும் மன அழுத்த குறித்த முடிவுகள், பாதுகாப்பின்மை மற்றும் எதிர்மறைத்தன்மையின் மன வகைபிரிப்பின் மூலமாக உருவாகும் ஒருவருடைய சூழல்களிலிருந்து மன அழுத்தம் குறித்த முடிவுகள் கிடைக்கின்றன, அதேசமயத்தில் நன்றாக இருப்பதான உணர்வு "அமைதியான மனம்", "உட்புற தெளிவு" மற்றும் "பொது அறிவு" ஆகியவற்றைக் கொண்டு உலகை அணுகுவதிலிருந்து கிடைக்கிறது.
மன அழுத்தம் உள்ளவர்களுக்கு சிந்தனையின் இயல்பைப் புரிந்துகொள்ள உதவுவது - குறிப்பாக பாதுகாப்பற்ற சிந்தனைக்குள்ளாக அவர்கள் எப்போது இருக்கிறார்கள் என்பதை அடையாளம் காண்பதற்கான திறனை அவர்களுக்கு வழங்கி, அதைத் தனிமைப்படுத்தி இயல்பான நேர்மறை உணர்வுகளுக்குள் அவர்களை கொண்டுவருவது என்பது - அவர்களுடைய மன அழுத்தத்தைக் குறைக்கும்.
மன அழுத்த நிர்வகிப்பு உத்திகள்
மன அழுத்தத்தை எதிர்ப்பதற்கு சில வழிமுறைகள் இருக்கின்றன. நேர நிர்வகிப்பின் சில உத்திகள் ஒருவர் மன அழுத்தத்தைக் கட்டுப்படுத்த உதவும். உயர் தேவைகள் உள்ள நேரத்தில் வரம்புகளை விதித்துக்கொள்ளவும், மற்றவர்கள் உருவாக்கும் சில தேவைகளுக்கு "இல்லை" என்று சொல்லக் கற்றுக்கொள்வதோடும் இது தொடர்பு கொண்டதாயிருக்கிறது. பின்வரும் உத்திகள் கனடிய மருத்துவ கூட்டமைப்பின் பத்திரிக்கையால் "மனஅழுத்த நீக்கிகளாக" குறிப்பிடப்பட்டிருக்கின்றன. மன அழுத்த நீக்கி என்பது ஒரு தனிநபர் மன அழுத்தத்திலிருந்து விடுபடக்கூடிய எந்த ஒரு நிகழ்முறையுமாகும். மன அழுத்த நிர்வகிப்பு உத்திகள் அது பற்றியிருக்கும் கோட்பாட்டு மாதிரியின் அடிப்படையில் மாறுபடும், ஆனால் பின்வருனவற்றையும் சேர்த்துக்கொள்ளலாம் :
மன அழுத்த அளவீடு
மன அழுத்தத்தின் அளவுகளை அளவிட முடியும். அழுத்தம் மிகுந்த வாழ்க்கை நிகழ்ச்சிகளை அளவிட ஹோம்ஸ் மற்றும் ரஹே மன அழுத்த அளவையைப் பயன்படுத்துவது ஒரு முறையாகும். இரத்த அழுத்தத்தில் ஏற்படும் மாற்றம், கால்வனிக் தோல் எதிர்வினை ஆகியவையும் மன அழுத்த அளவுகள் மற்றும் மன அழுத்த அளவுகளில் ஏற்படும் மாற்றங்களை அளவிடுவதற்கும் பயன்படுத்தப்படலாம். தோல் வெப்பநிலைகளில் ஏற்படும் மாற்றங்களை மதிப்பிடுவதற்கு டிஜிட்டல் வெப்பநிலைமானியைப் பயன்படுத்தலாம், இது வெளிப்புறக் காரணிகளிலிருந்து இரத்தத்தை அப்பால் எடுத்துச்செல்லக்கூடிய ஃபைட் ஆர் ஃபிளைட் எதிர்வினையின் செயல்தூண்டலைக் குறிப்பிடலாம்.
மன அழுத்த நிர்வகிப்பு உளவியல் மற்றும் நோயெதிர்ப்பு பலனுக்குரிய விளைவுகளைக் கொண்டிருக்கிறது.
மன அழுத்த நிர்வகிப்பின் பலன்
மருந்து அல்லாத இடையீடுகளின் கலவையைப் பயன்படுத்தி நேர்மறையான முடிவுகள் கண்கானிக்கப்படுகின்றன:
வெளிப்புற இணைப்புகள்
பகுப்பு:கூகுள் தமிழாக்கம்-உளவியல்
இரா. ஜெயராமன்
'''இரா. ஜெயராமன் (நெல் செயராமன்'''; 1968-2018) ஒரு விவசாயி, பாரம்பரிய விதை நெல்களைக் காக்கும் பணியில் தன்னை அர்பணித்து நெடுங்காலமாகச் செயற்பட்டுக் கொண்டு இருந்தவர். நமது நெல்லைக் காப்போம் இயக்கத்தின் ஒருங்கிணைப்பாளர். நம்மாழ்வாரின் ஒர் இணைச் செயற்பாட்டாளர் ஆவார்.
வாழ்க்கை
ஜெயராமன் இந்தியாவில், தமிழ்நாட்டில், திருவாரூர் மாவட்டம், திருத்துறைப்பூண்டியை அடுத்த கட்டிமேடு கிராமத்தில் ஒரு விவசாயக் குடும்பத்தில் ஏப்ரல் 15-ஆம் தேதி 1968-ஆம் ஆண்டு ராமசாமி வாண்டையார் - முத்துலெட்சுமி தம்பதிக்கு மூன்றாவது மகனாக பிறந்தார். 9 ஆம் வகுப்பு வரை மட்டுமே படித்த இவர், திருத்துறைப்பூண்டியில் அச்சுக்கூடத்தை நடத்தி வந்தார். தந்தையின் விவசாயத்தை இடையே செய்தார். நஞ்சில்லா உணவை முன்னிறுத்தி 2003 இல் பூம்புகார் முதல் கல்லணை வரை ஒரு மாத காலம் நம்மாழ்வார் நடத்திய விழிப்புணர்வு நடைபயணத்தில் ஜெயராமன் பங்கேற்றார். அந்தப் பயணத்தின்போது, காட்டுயாணம் உட்பட 7 பாரம்பரிய நெல் ரகங்களின் விதைகளை சில விவசாயிகள் நம்மாழ்வாரிடம் வழங்கினர். அவற்றை ஜெயராமனிடம் ஒப்படைத்த நம்மாழ்வார், அவற்றை மறுஉற்பத்தி செய்து விவசாயிகளிடம் பரப்ப வேண்டும் என்று கேட்டுக்கொண்டார்.
பணிகள்
இவர் பாரம்பரிய நெல் இரகங்களை விவசாயிகள் விளைவிக்க வேண்டும் என்ற முயற்சியில், விவசாயிகளிடையே தொடர்ந்து விழிப்புணர்வு ஏற்படுத்தி வந்தார். விதைப் பாதுகாப்பு, இயற்கை விவசாயம் குறித்தும் பல்வேறு வேளாண் பணிகள் குறித்தும் விழிப்புணர்வு பிரச்சாரம் மேற்கொண்டார். பாரம்பரிய நெல் ரகங்களைத் தேடி, அவற்றை மீட்டெடுக்கும் பயணத்தை ஜெயராமன் தொடங்கினார். சுமார் 169 வகையான பாரம்பரிய, அரிய வகை நெல் வகைகளை மீட்டெடுத்துள்ளார். திருத்துறைப்பூண்டி அருகே ஆதிரெங்கம் கிராமத்தில் அமெரிக்காவில் வசிக்கும் நரசிம்மன் என்பவர் வழங்கிய 5 ஏக்கர் நிலத்தில், ஜெயராமனால் பாரம்பரிய நெல் மையம் உருவாக்கினார். இந்த மையம் இயற்கை வேளாண் ஆர்வலர்களுக்கு வழிகாட்டும் ஒரு ஆய்வு மையமாக திகழ்கிறது இவர் பாரம்பரிய நெல்விதைகளை விவசாயிகளுடன் பகிர்ந்து கொள்கிறார்.
விருதுகள்
இவர் மரபணு மாற்ற விதை திட்டங்களுக்கு எதிராகப் போராடியவர் ஆவார். பாரம்பரிய நெல் விதைகளைக் காப்பாற்றியமைக்காக மத்திய, மாநில அரசுகளின் விருதினைப் பெற்றார். . இவரது பணிகளுக்காக விசய் தொலைக்காட்சியின் மாற்றம் தேவை நிகழ்ச்சி இவருக்கு இயற்கை விதை நெல் மீட்பாளர் விருதை வழங்கியது. இவரது பணிகளை அங்கீகரிக்கும் வகையில், தேசிய அடிப்படை நிலை கண்டுபிடிப்பு - பாரம்பரிய அறிவுக்கான விருதையும், இளம் காந்தியத் தொழில்நுட்பக் கண்டறிதலுக்கான சம்மான் விருதையும் (SRISTI) மத்திய அரசின் அறிவியல் தொழில்நுட்ப அமைச்சகம் வழங்கி கவுரவித்துள்ளது.
இறப்பு
2017 மற்றும் 2018 ஆம் ஆண்டுகளில் புற்றுநோயால் அவதிப்பட்டு வந்த இவர் சென்னையில் உள்ள அப்பல்லோ மருத்துவமனையில் சிகிச்சை மேற்கொண்டு வந்தார். பின்னர் 2018, டிசம்பர் 6 அன்று சிகிச்சை பலனின்றி காலை 5.10க்கு காலமானார்.
வெளி இணைப்புகள்
பகுப்பு:தமிழ் விவசாயிகள் பகுப்பு:இயற்கை வேளாண்மை பகுப்பு:திருவாரூர் மாவட்ட நபர்கள் பகுப்பு:நெல் பகுப்பு:தமிழ் வேளாண் அறிவியலாளர்கள் பகுப்பு:1968 பிறப்புகள் பகுப்பு:2018 இறப்புகள்
காவிரிப் பூம்பட்டினத்துச் செங்கண்ணனார்
காவிரிப்பூம்பட்டினத்துச் செங்கண்ணனார் பாடிய சங்கப் பாடல்கள் 3 உள்ளன. அகநானூறு 103, 271, நற்றிணை 389 ஆகிய பாடல்கள் அவை.
அகநானூறு 103 சொல்லும் செய்தி
அவர் பொருள் தேடச் சென்றார். என் உடல் நலத்தையும் உடல் அழகையும் தம்முடன் எடுத்துச் சென்றுவிட்டார். என்னை நயந்தவர் அவற்றைத் திருப்பித் தரமாட்டார் போலும் - என்கிறாள் தலைவி.
எழால் பறவை
வல்லூறு என்னும் கழுகு வகையைச் சேர்ந்தது எழால் என்னும் பறவை. இதன் தலைமயிர் கதிர்த்து இருக்கும். (பொது பொது என்று சிலிர்த்துக்கொண்டிருக்கும்). நிழலில்லாத வெட்டவெளியில் பறந்து இரை தேடும். மக்கள் விட்டு விலகிய பாழ் மன்றங்களில் இருக்கும். அது தன் உயிர்ப்புக் குரலை எழுப்பித் தன் துணையை அழைக்கும். குட்டிச்சுவர் மனையில் இருந்துகொண்டு அது எழுப்பும் ஒலியை எண்ணிப் பார்த்து என்னை நினைக்கமாட்டாரா என்று எண்ணித் தலைவி ஏங்குகிறாள்.
அகநானூறு 271 சொல்லும் செய்தி
அவியன் நாட்டு மூங்கில் போன்ற இவள் தோள் நலம் நெகிழ்ந்து போய்விட்டால் அதனை நலமுறச் செய்யும் மருந்து தலைவனைத் தவிர வேறு யார்? என்று தோழி தலைவன் உணரும் வகையில் தலைவியிடம் கூறுகிறாள்.
அரசன் அவியன்
அவியன் என்னும் அரசன் ஆண்ட நாட்டில் வளமான மூங்கில்கள் மிகுதி. தலைவியின் தோள் இந்த அவியன் நாட்டு மூங்கில் போல் இருந்தது என்கிறார் இந்தச் செங்கண்ணனார்.
பழந்தமிழ்
ஞெகிழின் = நெகிழின்
வல்லுவதாக செய்வினை = செய்யஃம் செயல் நிறைவேறுவதாக
இயவு = நடந்து இயங்கும் ஆற்று வழி
தெளிந்த உண்மை
'நிலையரும் பொருட் பிணி' = பொருள் மேல் உள்ள ஆசை ஒரு பிணி. பொருள் நிலையில்லாதது.
புறா கல் உண்ணல்
சிவந்த கால்களைக் கொண்டது வரிப்புறா. அது தன் துணையுடன் நெடுந்தொலைவு சென்று மேயும். ஆற்றுப்படுகையில் உள்ள சிறு சிறு கற்களை உண்ணும். (இது அதன் இரையைச் செரிமானம் செய்ய உதவும்) மழை பெய்யாத்தால் வாடிக் கிடக்கும் மரல் என்னும் புல்லின் விதைகளையும் உண்ணும்.
நெல்லி
வெயிலில் நடந்து செல்வோர்க்கு நெல்லிக்காய் தாகம் தீர்க்கும் மருந்தாக உதவும்.
நற்றிணை 389 சொல்லும் செய்தி
என் தாய் என்னை விருப்பத்தோடு பார்த்தாள். கிளி ஓட்டத் தினைப்புனம் செல்க என்றாள். என் தந்தை தன் ஏவல் இளையருடன் மா வேட்டைக்குச் சென்றுள்ளான். வாரணம் என்னும் காட்டுக் கோழி புழுதியைக் கிண்டும்போது நல்ல பொன் துகள்கள் இமைக்கும் நாட்டை உடையவர் அவர் (தலைவன்) என்கிறாள் தலைவி. (தன்னைப் பொன்னோடு பொருத்திக் காட்டுகிறாள்)
'அன்புறு காமம் அமைந்த நம் தொடர்பு'
தொல்காப்பியர் காதலன் தாரலிக்கு இடையே அமைந்த தொடர்பை 'அன்பொடு புணர்ந்த ஐந்திணை' என்று குறிப்பிடுகிறார். செங்கண்ணனார் இந்தத் தொடர்பை அன்புறு காமம் என்கிறார்.
பொருள் விளக்கத் தமிழ்த்தொடர்
'சிதர் கால் வாரணம்' - வாரணம் என்னும் சொல் யானையையும் கோழியையும் குறிக்கும். யானையின் காலில் சிதைவு இல்லை. கோழியின் காலில் பிளவு பட்ட விரல்கள் இருக்கும். எனவே கோழியைக் குறிக்கும் பொருள் விளக்கத் தொடராகச் சிதர்க்கால் வாரணம் என்னும் தொடரை இந்தச் செங்கண்ணனார் பயன்படுத்தியுள்ளார்.
பகுப்பு:சங்கப் புலவர்கள்
தக்லீது
தக்லீது (அரபு: تَقْليد ஆங்கிலம்: Taqlid or taklid) என்பது கண்மூடித்தனமாகப் பின்பற்றுதல் என்பதைக் குறிக்கும் அரபுக் கலைச்சொல். இது சமயச் சட்ட வல்லுநர்களின் முடிவுகளை எந்தக் கேள்வியும் கேட்காமால் விசுவாத்தோடு அடிபணிதல் ஆகும். பொதுவாக இது மரபு வழியான நான்கு இசுலாமிய சட்ட முறைகளுக்கு உட்பட்டு அவற்றை ஆராயாமற் பின்பற்றுவதைக் குறிக்கிறது.
இவற்றையும் பார்க்க
பகுப்பு:இசுலாமிய மெய்யியல் கருத்துருக்கள் பகுப்பு:அரபு மொழிச் சொற்கள் பகுப்பு:இசுலாமியச் சட்டம்
கூனல் முதுகுத் திமிங்கிலம்
கூனல் முதுகுத் திமிங்கிலம் (உயிரியல்: Megaptera novaeangliae, ஆங்கிலம்:humpback whale) என்பது கடலில் வாழும் பலீன் திமிங்கிலங்களில் அடங்கும், ஒரு இனமாகும், முதுகுத் துடுப்படைய திமிங்கில வகைகளில் இது பெரியது ஆகும். நமது பூமியில் இவற்றின் எண்ணிக்கை 80,000 என கணக்கிடப் பட்டுள்ளது. அவற்றில் 18,000–20,000 கூனல் முதுகுத் திமிங்கிலங்கள், வட பசிபிக் பெருங்கடல் முழுமையிலும், ஏறத்தாழ 12,000 திமிங்கலங்கள் வட வட அட்லாண்டிக் பெருங்கடல் பகுதிகளிலும், 50,000 திமிங்கலங்கள் தெற்கு அரைக்கோளம் பகுதிகளிலும் காணப்படுகின்றன. இதற்கு முன் இதன் எண்ணிக்கை 125,000 இருந்தது, தற்போது குறைந்துள்ளது. இந்த உயிரினத்தினை பாதுகாக்கும் வழிமுறைகளை, மேற்கத்திய நாடுகள் பின்பற்றத் தொடங்கிய உள்ளன.